জাতিসমূহের আত্মনিয়ন্ত্রণের অধিকার
জাতিসমূহের আত্মনিয়ন্ত্রণের আধিকার (রুশ: О праве наций на самоопределение), হচ্ছে রুশ বিপ্লবী ভ্লাদিমির লেনিন কর্তৃক ১৯১৪ সালের ফেব্রুয়ারি-মে মাসে লিখিত এবং এপ্রিল-জুন মাসে Prosveshcheniye জার্নালে প্রকাশিত প্রকাশিত একটি রাজনৈতিক প্রচারপুস্তিকা। এই প্রচারপুস্তকে এবং 'জাতীয় সমস্যায় সমালোচনামূলক মন্তব্য' নিবন্ধে লেনিন জাতীয় প্রশ্নের মার্কসবাদী কর্মসূচি এবং বলশেভিক পার্টির জাতীয় নীতি বিকশিত ও প্রতিষ্ঠিত করেন। লেনিনবাদী পার্টি কর্মসূচির মূল কথা ছিলো, জাতিসমূহের পরিপূর্ণ সমতা, জাতির আত্মনিয়ন্ত্রণের অধিকার অর্থাৎ পৃথক হয়ে স্বাধীন রাষ্ট্র গঠনের অধিকার, একক প্রলেতারিয় সংগঠনে সমস্ত জাতির শ্রমিকদের সম্মিলন।